**КОМИ РЕСПУБЛИКАСА ВÖР КОМИТЕТЛÖН ТШÖКТÖД**

**Административнöй право торкалöмъяс йылысь, кутшöмъясöс видлавны федеральнöй законодательство серти пыртöма вöр юкöнын Россия Федерацияса субъектъяслöн олöмö пöртысь власьт органъяслöн уджмогъясö, сёрнигижöдъяс дасьтан правоа Коми Республикаса вöр комитетлöн чина йöз лыддьöг вынсьöдöм йылысь**

Коми Республикаса Юралысьлöн 2009 во лöддза-номъя тöлысь 25 лунся 63 №-а Индöдöн вынсьöдöм Коми Республикаса вöр комитет йылысь положениелöн 5 пунктса 17 подпункт серти тшöкта:

1. Вынсьöдны Административнöй право торкалöмъяс йылысь, кутшöмъясöс видлавны федеральнöй законодательство серти пыртöма вöр юкöнын Россия Федерацияса субъектъяслöн олöмö пöртысь власьт органъяслöн уджмогъясö, сёрнигижöдъяс дасьтан правоа Коми Республикаса вöр комитетлöн чина йöз лыддьöг содтöдын индöм серти.

2. Лыддьыны вынтöмöн «Административнöй право торкалöмъяс йылысь, кутшöмъясöс видлавны федеральнöй законодательство серти пыртöма вöр юкöнын Россия Федерацияса субъектъяслöн олöмö пöртысь власьт органъяслöн уджмогъясö, сёрнигижöдъяс дасьтан правоа Коми Республикаса вöр комитетлöн чина йöз лыддьöг» Коми Республикаса вöр комитетлысь 2007 во вöльгым тöлысь 27 лунся 614 №-а тшöктöд.

Юрнуöдысь А.Н.Мариев

Сыктывкар

2010 вося лöддза-номъя тöлысь 13 лун

468 №

Вынсьöдöма

Коми Республикаса вöр комитетлöн

2010 во лöддза-номъя тöлысь 13 лунся 468 №-а тшöктöдöн

(содтöд)

**Административнöй право торкалöмъяс йылысь, кутшöмъясöс видлавны федеральнöй законодательство серти пыртöма вöр юкöнын Россия Федерацияса субъектъяслöн олöмö пöртысь власьт органъяслöн уджмогъясö, сёрнигижöдъяс дасьтан правоа Коми Республикаса вöр комитетлöн чина йöз ЛЫДДЬÖГ**

Административнöй право торкалöмъяс йылысь сёрнигижöдъяс дасьтан правоа Коми Республикаса вöр комитетлöн чина йöзöн лоöны:

1) Коми Республикалöн вöр комитетса юрнуöдысь - Коми Республикаса медыджыд государственнöй вöр инспектор;

2) Коми Республикаса вöр комитетлöн юрнуöдысьöс вежысьяс - Коми Республикаса медыджыд государственнöй вöр инспекторöс вежысьяс;

3) Коми Республикаса вöр комитетлöн юкöнъясса начальникъяс, кодъяс веськöдлöны вöръясöн вöдитчан, государствосянь видзöдан, дöзьöритан да доръян да дöзьöр котыртан, вöр паськöдан юалöмъясöн – лесничествоясын да вöрпаркъясын шöр государственнöй вöр инспекторъяс;

4) Коми Республикаса вöр комитетлöн юкöнъясса начальникъясöс, кодъяс веськöдлöны вöръясöн вöдитчан, государствосянь видзöдан, дöзьöритан да доръян да дöзьöр котыртан, вöр паськöдан юалöмъясöн, вежысьяс – лесничествоясын да вöрпаркъясын шöр государственнöй вöр инспекторъясöс вежысьяс;

5) Коми Республикаса вöр комитетлöн юкöнса гражданскöй службаса шöр да ичöт чина группаса Коми Республикаса государственнöй гражданскöй служащöйяс, кодъяс веськöдлöны вöръясöн вöдитчан, государствосянь видзöдан, дöзьöритан да доръян да дöзьöр котыртан, вöр паськöдан юалöмъясöн – лесничествоясын да вöрпаркъясын государственнöй вöр инспекторъяс.

Вудж. Коснырева Е.Г., 2590пас